
ABDE  MUSTAFA 


ABOUT  US 


Abde  Mustafa  Official,  a  team  from  Ahle  Sunnat  Wa  Jama'at 
Our  motto  :  Serving  Quraano  Sunnat,  preaching  Ume  Deen  and 

to  reform  people. 

This  team  came  into  existence  in  the  year  2012  and  in  very 
few  years  this  team  did  a  lot  of  acts. 

There  is  also  a  special  plače  of  Abde  Mustafa  Official  on 
social  média  networking  sites. 

Lots  of  people  from  all  over  the  world  are  connected  to  us 
via  Facebook,  WhatsApp,  Instagram,  Telegram,  YouTube  and 
Blogger. 

Abde  Mustafa  Official 


ABDE  MUSTAFA  OFFICIAL 

abdemustafaofficial.blogspot.com 


Shabe  Meraj  Nalain  Arsh  Par 

Meraj  Ka  Waqiya  Bayaan  Karte  Huye  Ye  Bhi  Bayan  Kiya  Jata  Hai  Ke  Jab  Shabe  Meraj  Huzoor  -e- 
Akram  Arsh  Par  Pahunche  To  Aap  Alaihissalam  Ne  Apne  Nalain  Utaarne  Chahe  Ke  Aawaz 
Aayi:  Aye  Habeeb!  Nalain  Ke  Saath  Tashreef  Le  Aaiye  Taaki  Arsh  Ko  Zeenat  Wa  Izzat  Hasil  Ho 
Sake,  Phir  Ye  Bhi  Kaha  Jata  Hai  Ke  Hazrate  Moosa  Alaihisaalam  Ko  Waadi  -E-  Iman  Me  Nalain 
Utaarne  Ka  Hukm  Hua  Tha  Jab  Ke  Rasool  -E-  Akram  S  Ko  Ma  Nalain  Bulaya  Gaya. 


Ye  Riwayat  Sufiya  -e-  Kiram  Ke  Nazdeek  Sabit  Hai  Lekin  Muhaqqiqeen  Ke  Nazdeek  Is  Ki  Koi 
Asal  Nahi  Hai,  Hum  Yahan  Dono  Taraf  Ki  Aara  Ko  Naql  Karenge  Taki  Qaara'een  Ko  Haqiqat 
Maloom  Ho  Sake.  Mazkoora  Waqiye  Ke  Mutalliq  Imam  -e-  Ahle  Sunnat,  Aala  Hazrat 
Rahimahullahu  Ta'ala  Likhte  Hain 

Ye  Mahaz  Jhoot  Aur  Mauzu  Hai. 


(160  /(M 


Malfuzaat-e-Aala  Hazrat  Me  Bhi  Hai  Ke  Ye  Riwayat  Mahaz  Baatil  Wa  Mauzu  Hai 

(293L/,^jci^y;A) 


Janab  Maulana  Muhammad  Aasim  Raza  Qadri  Is  Waqiye  Ke  Mutalliq  Likhte  Hain: 

Talash  Ke  Bawjood  Faqeer  Ki  Nazar  Se  Koi  Hadees  Sahih  Ya  Zaeef  Nahi  Guzri  Jis  Me  Is  Ka 
Suboot  Ho  Albatta  Ma'arijun  Nubuwah  Ke  Safah  Number  114  Par  Hai: 


(a J)  JjI  (J  \)J  6  UjI 


Yaani  Hazrate  Jibreel  Alaihissalam  Ne  Waqte  Meraj  Noor  Ki  Chaadar  Nabi  Alaihissalam  Ko  Udha 
Di  Aur  Aap  Ke  Paaye  Aqdas  Me  Zamarjad  Patthar  Se  Bane  Hue  Nalain  Shareef  Pehna  Diye,  Is  Se 
Maloom  Hua  Ke  Huzoor-e-  Akram  Meraj  Shareef  Ke  Liye  Jo  Nalain  Paak  Pehen  Kar  Tashrif 
Le  Gaye  Woh  Aam  Nalain  Paak  Na  Tha  Balki  Minjanibillah  Khaas  Us  Raat  Ko  Aap  Ke  Liye  Bheja 
Gaya  Tha  Magar  Is  Me  Bhi  Wazeh  Taur  Par  Nalain  Shareef  Pehen  Kar  Arsh  Par  Jana  Sabit  Nahi 
Lihaza  Is  Ke  Mutalliq  Sukoot  Behtar  Hai.  Wallahu  Ta'ala  Aalam. 

(352( 

Is  Jawab  Ki  Tasdeeq  Karne  Ke  Baad  Qaazi  Muhammad  Abdur  Raheem  Bastawi  Likhte  Hain  Ki 
Aala  Hazrat  Rahimahullahu  Ta'ala  Ne  Ahkaam  -e-  Shariat  Jild  Duwum  Mein  Na'alain  Waali 
Riwaayat  Ke  Mutalliq  Faramaaya  Ki 

Ye  Mahaz  Jhoot  Aur  Mauzoo  Hai  Aur  A1  Malfooz  Hissa  Duwum  Mein  Bhi  Na'alain  Waali  Riwaayat 
Ko  Baatil  Wa  Mauzoo  Bataaya  HaiWalIahu  Ta'Ala  Aalam. 

Allama  Mufti  Shariful  Haque  Amjadi  Rahimahullah  Mazkoorah  Riwaayat  Ke  Baare  Mein  Likhte 
Hain 

Na'alaine  Muqaddas  Pahne  Huye  Arsh  Par  Jaana  Jhoot  Aur  Mauzoo  Hai  Jaisa  Ki  Aala  Hazrat, 
Imaam  Ahmad  Raza  Rahimahullahu  Ta'ala  Ne  Irfaan  -e-  Shariat  Hissa  Duwum  Mein  Tahreer 

Farmaaya  Hai. 

(306j"<  1 

Allaama  Mufti  Shariful  Haque  Amjadi  Rahimahullah  Se  Ek  Aur  Sawaal  Kiya  Gaya  Ki  Ye  Badi 
Ajeeb  Baat  Hai  Ki  Aap  Ne  Ise  Mauzoo  Likha  Hai  Haalanki  Allama  Arshadul  Quadri  Wa  Deegar 
Kayi  Ulama  Ne  lse  Taqreer  Mein  Bayaan  Kiya  Hai.  Is  Ke  llawa  Ye  Kutub  Mein  Bhi  Maujood  Hai. 
Aap  Ne  Jawaab  Mein  Irshaad  Farmaaya: 

Is  Riwaayat  Ke  Jhoot  Aur  Mauzoo  Hone  Ke  Liye  Yahi  Kaafi  Hai  Ki  Kisi  Hadees  Ki  Muatbar  Kitaab 
Mein  Ye  Riwaayat  Mazkoor  Nahin.  Jo  Saahib  Ye  Riwaayat  Bayaan  Karte  Hain  Ki  Nalain  Paak 
Pahne  Arsh  Par  Gaye  Un  Se  Poochiye  Ki  Kahaan  Likhaa  Hai.  Wallaahu  Ta'ala  Aalam)  .Aur( 
Allama  Arshadul  Quadri  Maddazillahul  Aali  Ne  Ye  Kabhi  Nahin  Bayaan  Kiya  Hoga. 

(B07i/íii.i) 


Isi  Riwaayat  Ke  Mutalliq  Allama  Mufti  Muhammad  Ismayeel  Husain  Noorani  Likhte  Haim 

Baaz  Soofiya-e-Kiraam  Ke  Nazdeek  Ye  Riwaayat  Saabit  Aur  Durust  Hai.  Chunanche  Quraane 

Kareem  Ki  Aayat 


Ke  Tahat  Tafseer  Karte  Huye  Allama  Ismayeel  Haqqi  Alaihirrahma  Ne  Roohul  Bayan,  Jild  7  Men 
Baazabta  Is  Riwaayat  Ko  Tahreer  Farmaaya  Hai  Lekin  Ulama-e-Muhaqqiqeen  Aur  Muhaddiseen  Ne 
Is  Riwaayat  Ko  Bilkul  Be  Asal  Aur  Baatil  Qaraar  Diya  Hai.  Chunaanche  Allama  Yusuf  Nabhaani 

Alaihirrahma  Farmaate  Hain! 


(Jý  Jfi.  -  -y  U  Ú)  rds  JjI  Ju  ^jJI 1  Jí^j^u^u-  U:^L / 

Yaani  Imaam  Qazwaini  Se  Huzoor  Alaihi  Salatu  Wassalaam  Ke  Arsh  Par  Nalain  Le  Kar  Tashreef 
Le  Jaane  Aur  Allaah  Tabarak  Wa  Ta'ala  Ke  Is  Farmaan  "Aye  Muhammad  Sallallaho  Ta’ala  Alaihi 
Wasallam  Aap  Ne  In  Nalain  Ke  Zariye  Arsh  Ko  Sharf  Bakhsha  Hai"  Ke  Baare  Mein  Poochha  Gaya 
Ki  Kya  Iski  Koi  Asi  Hai  Ya  Nahin?  To  Aap  Ne  Jawab  Diya  Ki 


Jahaan  Tak  Huzoor  ®  Ke  Arsh  Par  Nalain  Le  Kar  Tashreef  Le  Jaane  Ka  Talluq  Hai  To  Ye  Ghalat 

Aur  Ghaire  Saabit  Hai. 


Baaz  Muhaddiseen  Ne  Imaam  Qazwaini  Ke  Is  Jawab  Ke  Baare  Mein  Likha  Ki  Yahi  Durust  Hai  Aur 
(Ye  Baat  Bhi  Qaabile  Gaur  Hai  Ki(  Meraj  Shareef  Ka  Waqiya  Taqreeban  Chaalees  Sahaba  -e- 
Kiraam  Se  Marwi  Hai  Lekin  In  Mein  Se  Kisi  Ki  Bhi  Riwaayat  Mein  Ye  Waarid  Nahin  Ki  Is  Raat 
Huzoor  Ä  Ke  Paaun  Mein  Nalain  The. 


Mazkoora  Ibaarat  Se  Maaloom  Hua  Ki  Tahreer  Karda  Riwaayat  Ki  Koi  Asal  Nahin. 


Aala  Hazrat,  Imaame  Ahle  Sunnat,  Maulana  Shah  Ahmad  Raza  Khaan  Ne  Bhi  Ahkaam  -o  Shariat, 
Safah  166  Mein  Is  Riwayat  Ko  Mauzoo  Aur  Ghalat  Qaraar  Diya  Hai. 

Bahaar  -e-  Shariat  Mein  Sadarusshariya,  Allama  Amjad  Ali  Aazmi  Alaihirrahma  Likhte  Hain  Ye 
Mashhoor  Hai  Ki  Shabe  Meraj  Huzoor  -e-  Aqdas  Sf  Nalain  Mubarak  Pahne  Huye  Arsh  Par  Gaye 
Aur  Wayizeen  Is  Ke  Mutalliq  Ek  Aur  Riwaayat  Bayan  Karte  Hain,  Us  Ka  Saboot  Nahin  Aur  Ye  Bhi 
Saabit  Nahin  Ki  Barahna  Paa  The  Lihaaza  Is  Ke  Mutalliq  Sukoot  Karna  Munasib  Hai. 

(1  65^1 

Hazrat  Allama  Noor  Bakhsh  Tawakkuli  Alaihirrahma  Nalain  Ka  Naqsha  Bayan  Karte  Huye  Likhte 
Hain! 

Ye  Wahi  Nalain  Sharifain  Hain  Ki  Shabe  Meraj  Jab  Jab  Huzoor  -e-  Aqdas  Ä  Arsh  Par  Tashreef  Le 
Gaye  To  Baqaul  Soofiya  -e  -Kiraam  Baari  Ta'ala  Ka  Irshaad  Hua  Ki  Nalain  Samet  Arsh  Ko  Sharf 

Bakhshein 

Kisi  Ne  Kya  Khoob  Kaha  Hai  i 

"Yaani  Toor  Ke  Paas  Hazrat  Moosa  Ko  Aawaaz  Aayi  Ki  Paa  Posh  Utaar  Lijiye  Aur  Hazrate  Ahmad 
Ko  Arsh  Par  Pa  Posh  Utaarne  Ki  Ijaazat  Na  Mili". 

(283At3/J^x) 

Sadarusshariya,  Allama  Amjad  Ali  Aazmi  Alaihirrahma  Likhte  Hai 

Ye  Mashhoor  Hai  Ki  Shabe  Meraj  Huzoor-e-Aqdas  ®  Nalain  Mubarak  Pahne  Huye  Arsh 

Par  Gaye  Aur  Waayizeen  Is  Ke  Mutalliq  Ek  Riwaayat  Bhi  Bayaan  Karte  Hain,  Is  Ka  Saboot  Nahin 
Aur  Ye  Bhi  Saabit  Nahin  Ki  Barahna-Paa  The  Lihaza  Is  Ke  Mutalliq  Sukoot  Karna  Munasib  Hai 


Allama  Mufti  Faiz  Ahmad  Owaisi  Rahimahullah  Ne  Is  Hawale  Se  Ek  Mustaqil  Risala  Banam 
"Nalain  Arsh  Par"  Tahreer  Farmaaya  Hai.  Is  Risale  Ka  Nisf  Se  Zyaada  Hissa  Nalain  Ki  Fazeelat 
Aur  Meraj  Ke  Ahwaal  Par  Mushtamil  Hai.  Is  Mein  Is  Riwaayat  Ko  Saabit  Karne  Ke  Liye  Tafseere 
Roohul  Bayan  Aur  Jawaahirul  Bihaar  Ki  Ibarat  Ko  Naql  Kiya  Gaya  Hai  Aur  Ham  Bhi  Jawaahirul 
Bihaar  Ki  Ek  Ibaarat  Naql  Kar  Chuke  Hain  Jis  Se  Is  Waaqiye  Ki  Nafi  Hoti  Hai 

Haasile  Kalaam  Ye  Hai  Ki  Mazkoora  Waaqiya  Muhaqqiqeen  Ke  Nazdeek  Mauzoo  Hai  Aur  Is  Ka 
Bayan  Karna  Durust  Nahin  Hai  Jab  Ki  Baaz  Sufiya  e  Kiraam  Ne  Ise  Naql  Kiya  Hai  Tafseere 
Roohul  Bayan  Aur  Deegar  Kutube  Tafaasir  Ka  Haal  Ahle  Ilm  Par  Ayaan  Hai.  In  Kitaabon  Mein 
Ajeebo  Ghareeb  Balki  Aisi  Riwaayaat  Bhi  Maujood  Hain  Jo  Aqaide  Ahle  Sunnat  Ke  Mutasadim 
Hain  Lihaaza  Mahaz  In  Kutub  Mein  Kisi  Riwaayat  Ka  Hona  Us  Ke  Sahih  Hone  Ke  Liye  Kaafi 
Nahin  Hai  Jab  Tak  Ki  Wo  Kisi  Muatbar  Kitaab  Mein  Na  Paayi  Jaaye  Ya  Jab  Tak  Us  Ki  Taayeed 
Mein  Aqwaal  Na  Mil  Jaayein.  Mazeed  Ye  Ki  Soofiya  Ki  Kutub  Mein  Bhi  Hadees  Ke  Naam  Par 
Aisi  Kayi  Riwayaat  Dekhne  Ko  Milti  Hain  Jo  Muhaddiseen  Wa  Muhaqqiqeen  Ke  Nazdeek  Hadees 
Kahlane  Ke  Bhi  Qaabil  Nahin  Hoti 


Bataana  Ye  Maqsad  Hai  Ki  Ulama  -e-  Muhaqqiqeen  Ka  Mauqif  Hi  Yahan  Durust  Hai  Ki  Aisi  Koi 
Riwaayat  Nahin  Hai  Aur  Hum  Allama  Amjad  Ali  Aazmi  Rahimahullah  Ki  Is  Ibaarat  Par  Guftagoo 
Ko  Khatm  Karte  Hain  Kil 

Is  Ka  Saboot  Nahin  Aur  Ye  Bhi  Saabit  Nahin  Ki  Barahna  Paa  The  Lihaaza  Is  Ke  Mutalliq  Sukoot 

Karna  Munaasib  Hai 


Aôäc  Mastafra 


